  Анжелика Тихонова корреспондент 2020-тӥ арын 16-тӥ куартолэзе «Улэп классика» («Живая классика») вожвылъяськонлэн огъяросси йылпумъянэз ортчоз. Удмуртиысь куинь пинал лыдӟисьёс отчы онлайн амалэн пыриськозы. Со сярысь вожвылъяськонлэн пресс-службаез ивортэ. Онлайн финал – со компромисс ӧвӧл, со гочатон. Ми озьы тросгес учкисьёсты куара сётонэ кыскыны, пыриськисьёс понна трос висисьёсты огазеяны, нош ассэ шоумес телевизионной форматэн ортчытыны тыршом Марина Смирнова, «Улэп классика» фондлэн азьмуртэзТуэ вожвылъяськонлэн жюриеныз Россиысь калык артист, Борис Щукин нимо театральной институтлэн ректорез Евгений Князев кивалтоз. Озьы ик пиналъёслэсь возьматонъёссэс Арина Шарапова, Олеся Судзиловская, Анатолий Белый, Ирина Пегова, Яна Поплавская, Станислав Дужников, Ксения Алфёрова, Леонид Бичевин, Антон Шагин, Яна Чурикова, Тутта Ларсен но Юлия Ауг дунъялозы. Тодэ вайытом, вожвылъяськонлэн огъяросси финалаз Удмуртиысь Кутафьева Александра, Головлёв Кирилл но Ворожцов Илья потӥзы. Азьвыл конкурслэн йылпумъянэз «Артек» лагерьын ортчоз шуыса ивортӥзы вал.  Тегъёс: Дышетон Ижкар Литература нылпиос Удмуртия Россия вожвылъяськон  